SCI วิ่ง 2 วันบวก 13% รับแบ็กล็อกทะลุ 1 พันล้าน-เข้าชิงขาย “ไฟวินด์ฟาร์ม” 100 MW
SCI วิ่งต่อ 2 วันบวก 13% รับข่าวคว้างานเสาส่งดันแบ็กล็อกทะลุ 1 พันล้าน-เข้าชิงขาย “ไฟวินด์ฟาร์ม” 100 เมกะวัตต์ ขณะที่โรงไฟฟ้าชุมชน 4 โครงการ พร้อมเดินหน้าก่อสร้างในช่วงปีหน้า
SCI วิ่งต่อ 2 วันบวก 13% รับข่าวคว้างานเสาส่งดันแบ็กล็อกทะลุ 1 พันล้าน-เข้าชิงขาย “ไฟวินด์ฟาร์ม” 100 เมกะวัตต์ ขณะที่โรงไฟฟ้าชุมชน 4 โครงการ พร้อมเดินหน้าก่อสร้างในช่วงปีหน้า
20 ธ.ค. 2565

ผู้สื่อข่าวรายงานว่า วันนี้ (20 ธ.ค. 65) ราคาหุ้น บริษัท เอสซีไอ อีเลคตริค จำกัด (มหาชน) หรือ SCI ณ เวลา 10:50 น. อยู่ที่ระดับ 1.43 บาท บวก 0.05 บาท หรือ 3.62% สูงสุดที่ระดับ 1.49 บาท ต่ำสุดที่ระดับ 1.40 บาท ด้วยมูลค่าการซื้อขาย 6.74 ล้านบาท

ทั้งนี้ ราคาหุ้น SCI ปรับตัวขึ้นต่อเนื่อง 2 วันทำการบวกไป 13.50% ตอบรับหลังจากผู้บริหารอย่าง นายเกรียงไกร เพียรวิทยาสกุล ประธานเจ้าหน้าที่บริหาร SCI เปิดเผยว่า บริษัทได้รับงานเสาส่งไฟฟ้าแรงสูงของการไฟฟ้าฝ่ายผลิตแห่งประเทศไทย (กฟผ.) มูลค่า 800 ล้านบาท ทำให้ปัจจุบันมีงานในมือรอรับรู้รายได้ (Backlog) มูลค่า 1,100 ล้านบาท นอกจากนี้ ยังมีงานเสาส่งไฟฟ้าแรงสูงอีกหนึ่งงานที่กำลังรอประกาศผล โดยมั่นใจภาพรวมผลการดำเนินงานในปี 65 เติบโตต่อเนื่อง
ส่วนในปี 66 เตรียมแผนเข้าร่วมประมูลงานของการไฟฟ้าอีกหลายโครงการ และบริษัทได้เข้าร่วมเสนอขายไฟฟ้าจากพลังงานหมุนเวียนกับทางคณะกรรมการกำกับกิจการพลังงาน (กกพ.) เป็นโครงการพลังงานลมกำลังการผลิตรวมทั้งสิ้น 100 เมกะวัตต์ คาดว่าจะสามารถชนะประมูลในครั้งนี้
อย่างไรก็ตามโรงไฟฟ้าชุมชนที่ทางบริษัทฯได้ชนะการประมูลมาแล้วทั้งหมด 4 โครงการนั้น พร้อมเดินหน้าก่อสร้างในช่วงปีหน้า